text: Pas på voldsomt vejr - motorcyklist styrtet på motorvej
  30 juni 2017 kl. 04.36
  DMI varsler om kraftig regn og torden frem til fredag eftermiddag. Vejret fik natten til fredag en motorcyklist til at køre galt.
  Frem til omkring klokken 14.00 fredag eftermiddag kan der komme kraftig regn og torden i Syd- og Sønderjylland. DMI varsler om voldsomt vejr i Kolding, Haderslev, Tønder, Aabenraa og Sønderborg kommuner.
  Regnvejret var formentlig årsagen til, at en motorcyklist styrtede på motorvejen natten til fredag.
  Erik Lindholdt, vagtchef, Syd- og Sønderjyllands Politi: "Patruljen på stedet oplyser, at han er styrtet på grund af regnvejret."
  - Der er tale om en yngre, tysk mand på 26 år. Han styrtede på Sønderjyske Motorvej i nordgående retning nord for Øster Løgum, oplyser vagtchef Erik Lindholdt fra Syd- og Sønderjyllands Politi.
  Politiet opfordrer trafikanterne til at være ekstra opmærksomme.
  - Patruljen på stedet oplyser, at han er styrtet på grund af regnvejret, slutter Erik Lindholdt.
  Så opfordringen er, at passe på hinanden og køre forsigtigt. DMI forventer mellem 25 og 35 millimeter regn på seks timer, og regnen kan være ledsaget af torden. 
  Trafikanter på vej mod nord skal p.t. også være opmærksomme på, at Rute 18 Midtjyske Motorvej er spærret i nordgående retning mellem fra- og tilkørsel 12 Brande N på grund af et uheld. En kassevogn ligger på tværs af vejen. Motorvejen forventes senest genåbnet klokken 8.00.
  Rute 18 Midtjyske Motorvej er spærret mellem fra- og tilkørsel 12 Brande N pga uheld. Der forventes senest genåbnet kl 8:00 #dktrafikinfo
  
  DMI varsel om kraftig regn og torden. : https://t.co/HsShtHFM2H pic.twitter.com/hjtWTXrqWd
  
  